མཁྱེན་བརྩེ་ཐུགས་རྗེ་སྟོབས་དང་ལྡན་ལ་ཕྱག་འཚལ་ལོ། །འདིར་གསས་
མཁར་ཡང་གསང་ཉམས་སུ་ལེན་པ་ལ། སྲིད་པ་ཟད་པ་འཕེལ་བར་བྱ་ཞིང་ཚེའི་
སྟོབས་གཟུང་པ་ནི། གནས་དབེན་པར་འདུག་སྟེ། ད་བྱིད་གཅིག་དང་རྩངས་༼ཙང༽
པའི་ཤ་དང་། སྦྲུལ་གྱི་ཤ་དང་། ཅོང་ཞི་དང་། དབང་པོ་ལག་པ་དང་། བུ་རམ་དཀར་
པོ་དང་། མེད་ན་ཀ་ར་དང་། བ་དམར་མོའི་འོ་མ་དང་བསགས་ལ། སྲིད་པ་ཟད་པའི་
བར་ཆོད་བསལ་བའི་ཕྱིར་དུ། བདུད་རྩི་བཅུད་སྦྱོར་ལུས་ཟུངས་འཕེལ་བར་བྱ་བའི་
ཕྱིར་དུ། གདན་ས་གཡའ་མེད་པའི་སྟེང་དུ་སྦྱར་ཏེ། དེ་ཡང་རྩངས་༼ཙང༽པའི་ཤ་

གསང་ཐུས་ཐིག་ལེའི་བཀོད་པ།
171
རྩང་༼ཙང༽ར་ངོས་ཤ་ཁམ་ཆེ་བ་གཅིག ད་བྱིད་ཀྱི་རྩ་༼ཙང༽རའི་ཤ་ཁམ་ཚད་
གཅིག དབང་པོ་ལག་པ་ཕུལ་གང་། སྦྲུལ་གྱི་ཤ་སོར་གསུམ། དེ་བཞི་ངོ་བོ་བཅུད་སྨན་
ཡིན། བུ་རམ་རྟ་༼གཏའ༽ཡིན། ཅོང་ཞི་རུས་པ་མཁྲེགས་པའི་སྨན་ཡིན། བ་ཡི་འོ་
མ་རྩལ་ཡིན། འོ་མ་མ་ཡིན་པ་སྨན་རྣམས་གཏན་པ་ཡི་རྟིང་དུ་ཞིབ་པར་བཏགས་
ལ་ཀ་ར་དང་བུ་རམ་དྲུག་འགྱུར་ཙམ་དུ་བཏངས་ལ། རིན་པོ་ཆེ་ཡི་ཡོལ་ཆེན་སྲུབ་
མེད་དུ་བླུག་ལ་དབལ་གསས་ཡབ་ཡུམ་སྟེང་དུ་བསྐྱེད་དེ། ཡབ་ཡུམ་སྦྱོར་མཚམས་
ནས་ཐིག་ལེ་དཀར་ལ་གདངས་པ་དམར་ལ་འཚེར་བ། སྣུམ་ལ་འདྲིལ་བ་མུ་ཏིག་
བསྟར་ལ་བརྒྱུས་པ་ལྟ་བུའི་རྒྱུན་ཕབས་ཏེ། མེར་ཁེངས་པར་བསམ། དེ་བཞིན་དུ་
ལྷ་རྒོད་དང་མཁའ་འགྱིངས་ཡབ་ཡུམ་བསྐྱེད་ཅིང་བདུད་རྩིའི་རྒྱུན་ཕབས་ལ་བྱིན་
གྱིས་བརླབས་སོ། །དེ་ནས་ཐོ་རང་ལྟོ་སྟོང་ལ་ཁྱིམ་བུ་གསུམ་གསུམ་བཟའ། རྗེས་
ལ་བ་ཡི་འོ་མ་བསྐོལ་བ་ཕོར་རེ་བཏུངས། རང་གི་ལུས་ཐིག་ལེས་མེར་ཁེངས་པར་
བསམ་མོ། །དེས་ནི་སྲིད་པ་འཕེལ་ཞིང་རྒྱས་པར་འགྱུར་རོ། །ཚེ་ཡི་རིགས་བྱེད་དུ་མ་
འགྱུར་ཏེ་ལུས་རྒས་སྒྲ་༼དགྲ༽དཀའོ། དེ་ཡང་ཅོང་ཞིས་རུས་པ་སྲ། ད་བྱིད་ཀྱིས་ཁུ་
བ་འཕེལ། རྩངས༼ཙང༽པས་ཟུངས་རྒྱས། སྦྲུལ་གྱིས་ཤ་སྐྱེ། བུ་རམ་གྱིས་ཤ་པགས་
ཀྱི་མདངས་བསྐྱེད། ཀ་རས་རྩ་རྒྱས། དབང་པོ་ལག་པས་ལུས་ཟུངས་འཛིན། འོ་མས་
མདངས་འཕེལ། འདི་ཡི་ནུས་པ་ཡིས་བང་མགྱོགས་སྟོབས་ཆེ། རྒས་སྒྲ་༼དཀའ༽
ནུས་པ་ཆེ་འཁྲིག་ཆགས་ལ་ཟད་མེད། གནས་སྐབས་ལུས་ཟུངས་རྒྱས་ཏེ་སྟོབས་ཆེས་
པ་ན། བཅའ་སྒ་དཀར་པོ་ཕུལ་གང་ལ་ཚ་དམར་པོས་བླན་ལ། ནང་མ་ལྔ་རུ་བཏུངས་
དེས་རྩལ་འཛོམས་པར་བྱེད་དོ། །འདི་ཡི་སྦྱོར་ཐབས་ནི། དབང་པོ་ལག་པ་ཅི་ཙམ་

172
སངས་རྒྱས་གཡུང་དྲུང་བོན་གྱི་དཔེ་ཚོགས།
མང་པར་གཏང་། སྦྲུལ་ཤ་མེ་ལ་བསྲེགས་ལ་པགས་པ་འབུད་དེ་ནི་དུག་དབྱུང་པ་ཡིན།
རྩལ་ཆེ་བར་འདོད་ན་བུ་རམ་སྨུག་པོ་གཏང་། ནུས་པ་ཆེ་བར་འདོད་ན། ད་བྱིད་ཀྱི་
གང་གཏང་། ཤ་རྒྱས་པར་འདོད་ན་སྦྲུལ་ཤ་ཆེ་བར་གཏངས། དེ་ནི་སྦྱར་ཐབས་
སོ། །རྩང་༼རྩ༽འཛིན་སྲིད་པའི་སྤེལ་ཐབས། ཤོག་ཆུང་གསང་བ། སྨར་རོ། །ཨུ་ཡ་
ཨག་ཐམ། ལས་ཀྱི་རྒོད་ལྕམ་བརྟེན་པའི་དུས་སུ། ལུས་ཟུངས་དང་བཅུད་འཕེལ་བར་
བྱའོ། །གསང་ངོ་།1༢༣༥|། །།༄༄༅།།༡ །མཿཁ་ཟཟམ།།དུས་དེ་ཙམ་ན། རྒོད་ལྕམ་
ཚངས་པའི་འོད་འབར་མ་ཞེས་བྱ་བས། སྲས་འཆི་མེད་གཙུག་ཕུད་ལ་ཞུས་པའི་ལུང་
ལས། །ཀྱེ་སྐྱེས་༼པ༽རྣམས་ཀྱི་ཟུངས་དང་རྐྱང་པ་རུ། ཐིག་ལེ་རབ་ཏུ་བསྒོམས་པས་
བདེ་སྟོང་ཐིག་ལེ་རུ། །འགྱུར་མེད་བདལ་ཁྱབ་ཀུན་བཟང་ངང་ལ་མཉམ། །བདག་
སོགས་ཟ་མ་དམན་པའི་ལུས་ཅན་གྱིས། །རོལ་བསྐྱོད་ཆགས་པའི་དབྲལ་ཐབས་ཇི་
ལྟ་བུ། །རླུང་སེམས་ཐིག་ལེའི་ལམ་དུ་ཇི་ལྟར་བཞག །སྐྱོན་དང་ཡོན་ཏན་བར་ཆོད་ཇི་
ལྟར་བསལ། །བདག་གཞན་ཐབས་ཀྱིས་འགྲོ་དོན་ཇི་ལྟར་བྱ། །དྭངས་སྙིགས་དབྱེ་དུས་
དང་༼དྭངས༽མ་ཇི་ལྟར་འཕངས༼སྲིད༽། །ཞེས་ཞུས་པས། སྟོན་པས་གསུངས་པ། །
སྣང་སྲིད་མ་ལུས་དགྱེས་པ་ཡུམ་གྱིས་ཞལ། །འབྱུང་བ་དབྱིངས་སུ་བསྐྱེད་པའི་རྒྱུ་
རྫོགས་ཤིང་། བ་གའི་ཀློང་དུ་ཐིག་ལེ་འོད་གསལ་ཕྱིར། །འོད་ཀྱི་ཐིག་ལེ་འགྲོ་བ་ཀུན་
ཁྱབ་པས། །ཕྱི་མ་སྐྱེས་པ་ཟ་མ་གཉིས་སུ་མེད། །ཆགས་བྲལ་སྦྱོར་བ་ཁྱད་པར་འདི་ལྟ་
སྟེ། རབ་ཀྱིས་བླ་ཁབ་ཐབས་ཤེས་བདེ་བ་བླང་ཞིང་ཞེས་པ་ནས། ཡོན་ཏན་ཕྱི་ནང་
གསང་པའི་རྟགས་ལྡན་པ་ཡན་ཆད་འགྲེལ་ན་གསལ་ལོ། །ཕྱི་ནི་ཡུལ་སྣང་གཟུགས་
སྒྲ་དྲི་རོ་རེག །ཕས་ཀྱི་རྒོལ་བ་ལས་སོགས་ཡུལ་རྣམས་ནི། །མི་འཛིན་གཟུང་མེད་སྒྱུ་མ་

གསང་ཐུས་ཐིག་ལེའི་བཀོད་པ།
173
བརྒྱད་དུ་རྟོགས། །ནང་ནི་ལུས་ཏེ་སྲོག་ལྔ་ཁྱད་པར་ལ། །མེ་ཆུ་ས་རླུང་དུག་དང་ནད་
མི་ཚུགས། །སྟོབས་དྲག་དྲོད་འབར་སྣུམ་ཞིང་ལུས་ཤ་རྒྱས། །གསང་བ་སེམས་ནི་འདི་
ཞེས་རྟད་༼གཏད༽མེད་པར། །བདེ་ཆེན་ཐིག་ལེ་མ་བཅོས་རྩོལ་དང་བྲལ། །བདག་
གཞན་ཐབས་ཀྱིས་འགྲོ་བའི་དོན་རྣམས་ནི།
།རང་གྲོལ་གསལ་བའི་སྤྱོད་པ་ཇི་བཞིན་
མ་ངོ་
བྱ། །ལུས་དང་སེམས་ཉིད་གཉིས་དང་༼དྭངས༽སྙིགས་བྲལ་བ་བསྡུའ། ༼།ལུས་དང་
སེམས་གཉིས་དྭངས་སྙིགས་བྲལ་བར་བསྡུ།༽ །ཕྱི་ནང་གསང་བའི་ཕྲ་༼པྲ༽རྟགས་
ངོས་བཟུང་ལ། །བར་ཏོ་༼དོ༽ཐིག་ལེ་ཡེ་ཤེས་རྩལ་སྦྱངས་ལ། །ཐ་མལ་རླུང་གིས་ལུས་
ཀྱི་སྒྲོམ་བུ་བཟུངས། །ཡེ་ཤེས་སྲོག་གིས་པུ་ཙམ་སྒོ་ཕྱེས་ལ། །རབ་འབྲིང་ཐ་མ་སྲོག་
གི་རྩལ་སྟོབས་ཀྱིས། །སྲོག་གི་གཞུང་༼གཞུ༽བཀང་ཐིག་ལེའི་མདངས་༼མདའ༽
འཕངས་པས། །དཔོན་གསས་ལྷ་དང་བོན་ཉིད་དབྱིངས་སུ་ཕོག །མི་འགྱུར་འོད་གསལ་
ཐིག་ལེ་ཀློང་དུ་ཐིམ། །ཕྱི་ནང་གཟུགས་རྣམས་ཐམས་ཅད་ཀུན། །སྐུ་ལ་སྐུ་ཐིམ
མཚར་ཆེ། །ཕྱི་ནང་སྒྲ་ཡི་རྣམ་པ་ཐམས་ཅད་ཀུན། །གསུང་ལ་གསུང་ཐིམ་ངོ་མཚར་
ཆེ། །ཕྱི་ནང་ཡིད་ཀྱི་རྣམ་པ་ཐམས་ཅད་ཀུན། །ཐུགས་ལ་ཐུགས་ཐིམ་ངོ་མཚར་ཆེ། །ཕྱི་
ནང་ཡོན་ཏན་ཐམས་ཅད་ཀུན། །རྣམ་པ་ཀུན་འབྱུང་ངོ་མཚར་ཆེ། །ཕྱི་ནང་ལས་ཀྱི་
བྱེ་བྲག་ཀུན། །མ་བརྩལ་ལྷུན་གྲུབ་ངོ་མཚར་ཆེ། །སྐྱེ་མེད་ཨ་དཀར་དུ། །ཐམས་ཅད་
མ་ལུས་མཆོད་ཆེན་འབུལ། །སྙིང་པོ་ཨ་དཀར་འོད་ཀྱི་མཆོད་པ་འདི། །ཀུན་བཟང་
ཡངས་པའི་ཀླུང་༼ཀློང༽དུ་བཞེས་སུ་གསོལ། །དངོས་གྲུབ་བྱིན་རླབས་འགྲོ་ལ་ཆར་
ལྟར་ཕོབས། །མ་བཅོས་བདེ་ཆེན་ཐིག་ལེ་ཀློང་དུ་ཐིམ། །ཕྱི་ནང་གསང་བ་རྟགས་ཀྱི་
དྲོད་རྣམས་སུ། །སྙིང་པོ་ཨ་རུ་མ་ལུས་ཡེ་སངས་རྒྱས། །ཕྱི་ནང་སྣ་ཚོགས་སྣང་བ་ཀུན། །

174
སངས་རྒྱས་གཡུང་དྲུང་བོན་གྱི་དཔེ་ཚོགས།
ཀུན་བཟང་ཐུགས་ཀྱི་ཐིག་ལེར་གཅིག སྲིད་པ་སྤྱི་ལུགས་ཀྱི་སྙིང་པོ། རྫོགས་སོ།།
གཤེན་ལྷ་འོད་དཀར་ནས། གཤེན་ཉི་ཤུ་རྩ་བཞིའི་ཡན་ཆོད། གྲུབ་རྟགས་དུ་
མ་དང་ལྡན་ནོ། །ནམ་མཁའ་ལ་བྱ་བཞིན་དུ་འཕུར། ཆུ་ལ་བྱིང་པ་མེད། རྩི་ཏོག་སྐམ་
པོའི་སྟེང་ནས་ཕྱིན་ཀྱང་མི་འཁྲུགས་༼གྲུག༽པ། ཏིང་ངེ་འཛིན་གྱི་ཟས་གསོལ་བ།
ལུས་ཀྱི་ཟག་པ་དང་བྲལ་བ་། རྫུ་འཕྲུལ་གྱིས་སྟོབས་བསམ་གྱིས་མི་ཁྱབ་པ། ཚེ་ཉི་ཟླ་
དང་མཉམ་པ་འབྱུང་ངོ་། རོལ་པ་ཐབས་ཤེས་ཀྱི་ལྡེ་མིག རྫོགས་སོ། ། ཨུ་ཡ་ཨག་ཐམ།
རྫོགས་སོ། །དག་གོ།